
Parlamentul  României

Camera  Deputaţilor

Comisia pentru industrii si servicii







                              Bucureşti, 09.11.2001








                    Nr.23/277/2001

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Islamice Iran, privind transporturile aeriene, semnat la 14 august 2000.



La întocmirea raportului, comisia a avut în vedere:

· avizul Comisiei juridice, de disciplină şi imunităţi;

· avizul Comisiei pentru politică externă;

· avizul Consiliului Legislativ.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

                     Nr.23/277/2001

RAPORT

asupra proiectului de Lege pentru ratificarea Acordului între Guvernul României şi Guvernul Republicii Islamice Iran, privind transporturile aeriene, semnat la 14 august 2000



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Acordului între Guvernul României şi Guvernul Republicii Islamice Iran, privind transporturile aeriene, semnat la 14 august 2000, trimis cu adresa nr.576 din 15 octombrie 2001.



La întocmirea raportului comisia a avut în vedere avizele favorabile primite de la Comisia pentru politică externă, Comisia juridică, de disciplină şi imunităţi şi Consiliul Legislativ.



Principalele prevederi menţionate în acordul româno-iranian se referă la:



- dreptul fiecărei Părţi Contractante de a desemna una sau mai multe companii aeriene în vederea operării serviciilor aeriene;



- dreptul aeronavelor companiilor aeriene desemnate de fiecare Parte Contractantă de a survola şi de a face escală tehnică pe teritoriul statului celeilalte Părţi Contractante, de a îmbarca şi debarca pasageri, bagaj, marfă şi poştă;



- scutiri de taxe vamale şi alte taxe între cele două părţi.



Conform expunerii de motive semnate de primul ministru al Guvernului, în textul acordului iniţial s-au făcut modificări convenite între cele două Părţi Contractante prin schimburi de note verbale.



Comisia a solicitat notele verbale convenite între cele două Părţi Contractante care au fost anexate la documentaţia privind acordul iniţial.



Comisia aprobă ratificarea acordului iniţial cu modificările convenite prin notele verbale respective.



Ca urmare a punctelor de vedere exprimate de membrii comisiei şi de către reprezentanţii Ministerului Lucrărilor Publice, Transporturilor şi Locuinţei cu privire la obiectul actului normativ, în şedinţa din 31.10.2001, s-a hotărât ca acesta să fie supus spre dezbatere şi adoptare în plenul Camerei Deputaţilor în forma finală prezentată de Guvern.



În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Viorela Gondoş

                                                                                                                                                                                                                                             Anexa 
A M E N D A M E N T E    A D M I S E

la proiectul de Lege pentru ratificarea Acordului între Guvernul României şi Guvernul Republicii Islamice Iran, privind transporturile aeriene, semnat la 14 august 2000

Nr.

crt.
Text iniţial 

al proiectului de Lege pentru ratificarea Acordului între Guvernul României şi Guvernul Republicii Islamice Iran, privind transporturile aeriene, semnat la 14 august 2000


Text admis de comisie şi propus spre adoptare Camerei Deputaţilor


Motivaţie

0
1
2
3

1.
Titlul legii

LEGE

pentru ratificarea Acordului între Guvernul României şi Guvernul Republicii Islamice Iran, privind transporturile aeriene, semnat la Teheran la 14 august 2000


Nemodificat


2.
Articol unic. -  Se ratifică Acordul între Guvernul României şi Guvernul Republicii Islamice Iran, privind transporturile aeriene, semnat la Teheran la 14 august 2000.


Nemodificat



                                          PREŞEDINTE,                                                        SECRETAR,

                                                       István Antal                                                          Aurelia Vasile
Expert: Viorela Gondoş
1

